પહેલાંના જમાનામાં લગ્ન થાય ત્યારે સાત વચનો પતિ અને પત્નીએ અગ્નિની સાક્ષીએ લેવાં પડતાં અને એમાં મોટે ભાગે આપવાનું બધું પત્નીએ અને લેવાનું બધું પતિએ જ હતું. પતિનાં સુખ અને દુઃખમાં પત્નીએ એનો સાથ આપવાનો, પતિના ઘરના લોકોને પત્નીએ પોતાના માનીને એ બધાની સેવા કરવાની, પતિ દુભાય એવું વર્તન ક્યારેય નહીં કરવાનું. પતિને પોતાનો પરમેશ્વર માનવાનો. આવાં બધાં વચનો પત્નીએ લેવાં પડતાં અને એટલે જ પતિદેવો પત્નીઓની લાગણીનો મનફાવે એ રીતે ઉપયોગ કરતા અને એમને મન પત્નીની કિંમત કોડીભરનીય નહોતી.